《水龙吟 代玄览和东泉学士自寿之作》
元代·张雨

古来宰相神仙，有谁得似东泉老。今朝佳宴，杨枝解唱，花枝解笑。

钟鼎山林，同时行辈，故人应少。问功成身退，何须更学，鸱夷子，烟波渺。

我自深衣独乐，尽从渠、黄尘乌帽。后来官职清高，一品还他三少。

不须十载光阴，渭水相逢，又入非熊梦了。到恁时、拂袖逍遥，胜戏十洲三岛。

作者简介：张雨（1283～1350）元代诗文家，号句曲外史，道名嗣真，道号贞居子曾从虞集受学，博学多闻，善谈名理。诗文、诗文、书法、绘画，清新流丽，有晋、唐遗意。年二十弃家为道士，居茅山，尝从开元宫王真人入京，欲官之，不就。